stanford-oval/wikipedia huggingface dataset:
מיכל אמדורסקי
קריירה > משחק, הנחיה ובימוי

בשנת 1999 השתתפה בעונה השלישית של אופרת הסבון הישראלית "כסף קטלני" בתפקיד דמותה של ליליאן גולדין. שנה לאחר מכן התארחה בתוכנית "רק בישראל" כמורן.
בשנת 2006 השתתפה במחזמר "מעשה בחמישה בלונים" בתפקיד דמותה של הילדה רותי, בבימויו של עזריאל אשרוב.
בשנת 2004 השתתפה במחזמר "פיטר פן", בתפקיד דמותה של לילי הנמרה, בבימויו של ירון כפכפי.
בשנת 2005 השתתפה בתוכנית המציאות "החיים על פי Y", במסגרתה גרה אצל משפחה ברמת הגולן, ביחד עם עדי נוימן ומורן גרוס. בנוסף החלה להשתתף כשופטת בתוכנית "נולד לרקוד", תפקיד אותו מילאה במשך שלוש עונות עד 2008.
בשנת 2006 הנחתה את התוכנית "האלופה-חדר הלבשה" בערוץ HOT בידור ישראלי, והתארחה באחד הפרקים של הטלנובלה "האלופה" ב-HOT3.
בשנת 2007 שיחקה בסרטו של מנחם גולן "ריקוד מסוכן" לצד זהר ליבה ואליענה בקייר. בקיץ 2007 הגישה תוכנית ראיונות קצרה מחדר השינה שלה, עם מרואיינים מעולם הבידור, שנקראה "במיטה עם מיכל". התוכנית צולמה עבור אתר האינטרנט ynet ושודרה שם.
אמדורסקי דיבבה את פרידה בסרט "אגדה ש'מגדה".
בשנת 2008 החלה לשמש שופטת בתוכנית הריקודים "לא נפסיק לרקוד" לצד נעמי פרלוב ועידו תדמור. ושנה לאחר מכן ב-2009 השתתפה גם בעונתה השנייה.
בשנים 2009–2010 שיחקה למשך 2 עונות בסדרת הנוער "תיכון השיר שלנו" בערוץ Yes Stars, בתפקיד מיקה המורה לריקוד. באותה שנה הנחתה את תוכנית האירוח "כל מה שרציתם לדעת", ששודרה בערוץ 24.
מינואר 2010 הגישה אמדורסקי בכל יום את התוכנית "יפה לך" בערוץ 24, לצד אורנה דץ ושרון חזיז. בנוסף, החל מיוני 2010 מגישות השלוש את התוכנית "שישי חם" בערוץ 2. מאוקטובר 2010 שבה להגיש את התוכנית "יפה לך" לצד אורנה דץ ואיגי וקסמן, שהחליפה את שרון חזיז. באותה שנה התארחה בסדרה "אחרי הצלצול" בערוץ דיסני.
בשנת 2011 שיחקה בתפקיד עצמה (תפקיד אורח) בסדרה הקומית של "שידורי קשת" "סברי מרנן", בתור חברתו של אדם (תום אבני).
בשנת 2012 אמדורסקי שיחקה בתפקיד הראשי במחזמר לילדים "הנסיכה והצפרדע - הסיפור האמיתי", בבימויו של אמיר פיי גוטמן. באותה שנה הצטרפה לעונה השביעית של התוכנית "רוקדים עם כוכבים" כשופטת, לצד אורי פסטר ואלי מזרחי.
בשנת 2013 שיחקה בתפקיד בת הים הקטנה במחזמר לילדים בשם זה, לפי סיפורו של הנס כריסטיאן אנדרסן. במרץ 2013 החל בערוץ הילדים שידורה של תוכנית המציאות "פרויקט הלהקה", שבה אמדורסקי ומוזיקאים שונים בוחנים ובוחרים כישרונות בתחומי השירה והריקוד, במטרה להקים להקה חדשה.
בשנת 2014 הנחתה את התוכנית "24 עד הבית" בערוץ 24 לצד אלירז שדה, הדר לוי, אמירה בוזגלו ועוד אחרים. שימשה כשופטת בשעשועון "דרבי הקריוקי" באותו ערוץ לצד עינת שרוף ואמירם טובים. והשתתפה בסרט הדוקומנטרי "אילוף הגוררת" של ריקי שלח לצד שחקניות וידועניות ישראליות רבות. באותה שנה השתתפה לצד בן זוגה ג'פרי ישי בתוכנית המציאות "זוג מנצח VIP", ובמהלך התוכנית הציע לה ישי נישואים.
בשנת 2022 השתתפה בספיישל VIP של תוכנית הבישול ״מאסטר שף״ והגיעה למקום השני.
בין שאר עיסוקיה, דגמנה לקמפיין לצבעי שיער של "אינדולה", ולרשת נעלי "מרקו".
בפברואר 2025 החלה בהכנות יחד עם גדי צדקה, להעלאת המחזמר עופרה", על הזמרת עופרה חזה
קריירה > מוזיקה

ב-1998 יצא אלבומה הראשון של אמדורסקי, "נוצצים", שהפיקו בעלה, אסף אמדורסקי, ונתי נתן, תקליטן מוערך בסצנת המועדונים. מהאלבום התפרסם בעיקר השיר "חייל שלי". בכתיבת חמישה משירי האלבום הייתה מעורבת אורי שביט תחת שם העט "אלה שיינמן".
בשנת 2000 יצא אלבומה השני, "תן לה להזיע", בהפקתו המוזיקלית של נתי נתן. מתוכו זכה להשמעות רבות השיר "אין לי מה לומר".
באותה שנה הקליטה אמדורסקי דואט עם לידור יוספי - "שני עולמות ביחד".
אמדורסקי התחרתה בקדם אירוויזיון 2001 עם השיר "לונה" שכתבה ביחד עם נתי נתן, והגיעה למקום הרביעי. השיר גם נשלח לוועדה המסדרת בשנה שלפני אך לא נבחר.
בשנת 2004 הוציאה מיני-אלבום הנושא את שמה, שלא זכה להצלחה מסחרית.
מתוך האלבום יצאו הסינגלים "המכונית שלי" ו"מה שתבקש" שהיה שיר הנושא של תוכנית הריאליטי פרויקט Y.
אמדורסקי חזרה לתחרות קדם-אירוויזיון 2005 עם השיר "בוא תרגיש אותי", שכתבה ביחד עם מאיה סימנטוב, והגיעה למקום השמיני.
בשנת 2009 הוציאה אמדורסקי את אלבומה "אשתו של". הסינגל שקדם לאלבום, "רוק סתם" שכתבה עם ינאי רטפן, זכה להשמעות רבות בתחנות הרדיו. גם הסינגלים הבאים, "אוויר לנשימה" ו"בחורים כמוך", זכו להשמעות רבות.
בשנת 2020 השתתפה בתוכנית המציאות "הזמר במסכה" בערוץ 12 בתור הפטרייה.
ב-18 בנובמבר 2020, הוציאה את הסינגל "קומי ולכי".
קריירה > ספורט וכושר

אמדורסקי היא הבעלים של פארק טרמפולינות ואתר אינטרנט המציע תוכנית אימונים לנשים עסוקות.
חיים אישיים

בשנת 1998 הכירה את המוזיקאי אסף אמדורסקי, בנו של הזמר בני אמדורסקי, וכעבור שנה הם נישאו, ולשניים שתי בנות. בשנת 2008 השניים התגרשו.
באוגוסט 2013 התארסה לכדורגלן העבר, ג'פרי ישי, גרוש ואב לשלושה ילדים, ובמאי 2014 נישאו. לזוג נולדה בת במרץ 2015.
דיסקוגרפיה > אלבומי אולפן

1998: נוצצים
2000: תן לה להזיע
2009: אשתו של
דיסקוגרפיה > מיני-אלבומים

2004: מיכל אמדורסקי
הערות שוליים

↑  יוני פרוים,'"`UNIQ--nowiki-00000000-QINU`"'חזרה לשגרה: מיכל אמדורסקי חוגגת יום הולדת במסיבת הפתעה, במדור "פנאי פלוס" באתר ynet‏, 8 במרץ 2021
↑  במיטה עם מיכל, באתר ynet(הקישור אינו פעיל, 13.2.2019)
↑  המפורסמים באים | לצפייה ישירה, באתר 12+
↑  רן בוקר,'"`UNIQ--nowiki-00000003-QINU`"'במלאת 25 שנה למותה: מחזמר על עפרה חזה יעלה בתיאטרון, באתר ynet, 25 בפברואר 2025
↑  מערכת נענע 10, צ'ק או מתנה: מיכל אמדורסקי מתחתנת!, באתר nana10‏, 29 באוגוסט 2013
↑  משפחה מנצחת: מיכל אמדורסקי וג'פרי ישי הורים לבת, באתר וואלה, 23 במרץ 2015
| --- | --- |
בקרת זהויות :  NLI: 987007298723605171  ISNI: 0000 0000 6936 9210  VIAF: 97558237   WorldCat (עם VIAF): 97558237
ויויקה איי פוקס

| --- | --- |

 לידה:  30 ביולי 1964 (בת 60) סאות בנד, ארצות הברית 
 שם לידה:  Vivica Anjanetta Fox 
 מדינה:  ארצות הברית 
 תקופת הפעילות:  מ-1988 
 מקום לימודים:  תיכון ארלינגטון  קולג' גולדן ווסט 
 http://www.vivicafox.com/
 פרופיל ב-IMDb
 
ויויקה איי פוקס (באנגלית: Vivica A. Fox; נולדה ב-30 ביולי 1964) היא שחקנית, מפיקה ומנחת טלוויזיה אמריקאית.
ביוגרפיה

פוקס נולדה בסאות' בנד, אינדיאנה. היא בתם של אוורלינה וויליאם פוקס. לאחר סיום לימודיה בתיכון, למדה מדעי החברה בגולדן ווסט קולג', שבקליפורניה.
קריירה > 1985–1995

בשנת 1988 פוקס החלה לשחק באופרת הסבון "ימי חיינו" ברשת NBC בתפקיד כרמן סילבה. הופעתה הראשונה על המסך הגדול הייתה שנה לאחר מכן בסרטו של אוליבר סטון "נולד בארבעה ביולי" בו ביצעה תפקיד קטן של זונה. לאחר מכן שיחקה בפרק הפיילוט של הסדרה "Living Dolls", ספין אוף של רשת ABC לסדרה "מי הבוס?", אך הוחלפה ליתר הפרקים על ידי האלי בארי. בהמשך אותה שנה לוהקה לאופרת הסבון "Generations".
בתחילת שנות ה-90 פוקס החלה להופיע בטלוויזיה בשעות צפיית שיא. היא שיחקה בתפקידי אורח בסדרות "הנסיך המדליק מבל אייר", "בוורלי הילס 90210", "מאטלוק", "אריזה משפחתית" ו"מרטין". ב-1992 שיחקה בתפקיד ראשי בסדרה Out All Night. במקביל לתפקיד זה חזרה לשחק באופרת סבון בתפקיד דוקטור סטפני סימונס בסדרה צעירים חסרי מנוח במהלך 1994–1995.
קריירה > 1996–2004

בשנת 1996 הופיעה בהופעת קמע בסרט "נודניק בלי הפסקה". בשנה זו שיחקה בתפקיד זוגתו של ויל סמית' בסרט "היום השלישי". היא זכתה בפרס הנשיקה הטובה ביותר של MTV על נשיקתה בסרט עם סמית' ובפרס סאטורן לשחקנית המשנה הטובה ביותר. בהמשך של 1996 שיחקה בסרט "נקמה שחורה" לצידן של קווין לטיפה וג'יידה פינקט סמית'.
בשנת 1997 שיחקה בשלושה סרטים: בקומדיה "סקס לקינוח" בבימוי ג'ף פולאק, בסרט גיבורי העל "באטמן ורובין", ובסרט הקומדיה הדרמטית "Soul Food". על תפקידה בסרט האחרון זכתה בפרס NAACP Image. היא שיחקה גם בסיטקום "Arsenio" ששודר ברשת ABC.
בשנת 1998 כיכבה לצד האלי בארי בסרט הביוגרפי "Why Do Fools Fall in Love" אודות הזמר פרנקי לימון, ושיחקה בסיטקום "Getting Personal" ששודר ברשת FOX. בשנה זו זכתה בפרס הפסטיבל האמריקאי לסרטים שחורים על תפקידה בסרט "Soul Food". שנה מאוחר יותר כיכבה בסרט הקומדיה השחורה "יד רצחנית", שבוימה על ידי רודמן פלנדר ושיחקה בסרט האימה "ללמד את גברת טינגל".
בשנת 2001 שיחקה בשלושה סרטים: "הממלכה" לצד וופי גולדברג, בסרט "Two Can Play That Game" ובתפקיד משנה בסרט "Little Secrets". ב-2002 שיחקה בסרט "Juwanna Mann" ובסרט "אמריקן טריפ".
בשנת 2003 שיחקה בסרטו של קוונטין טרנטינו, "להרוג את ביל", הסרט הגדול הראשון בו השתתפה. באותה שנה שיחקה בסדרת הטלוויזיה "פחד עד מוות", אשר מבוססת על סדרת סרטי פחד עד מוות.
קריירה > 2004–כיום

בשנת 2004 עד 2006 שיחקה בתפקיד ראשי כסוכנת FBI ניקול סקוט. בשנת 2006 זכתה בפרס NAACP Image למשחק יוצא דופן לשחקנית בסדרת דרמה. בשנות ה-2000 היא הפיקה ושיחקה בתפקידים ראשיים במספר סרטים:במותחן "מניעים לרצח", "The Salon", "משחקות אותה", ו-"משחק לשלושה". בשנים 2007 עד 2009 שיחקה בתפקיד משנה בסדרה "תרגיע" בתפקיד אם משפחה שפונתה מביתה עקב הוריקן ומצאה מקלט בביתם של לארי ושריל.
פוקס הייתה חברת צוות השיפוט בתוכנית הכישרונות "The Starlet" בערוץ The WB. היא השתתפה בעונה השלישית של התוכנית "רוקדים עם כוכבים" ששודרה ברשת ABC. לאחר ארבעה שבועות הודחה מהתחרות. בשנת 2008 הנחתה את תוכנית המציאות Glam God" with Vivica A. Fox", ששודרה בערוץ VH1, ואת תוכנית המציאות "The Cougar" ששודרה ב-2009. בשנת 2012 שיחקה בתפקיד הראשי בסדרה "Prank My Mom" .בשנת 2015 השתתפה כמתחרה בתוכנית המציאות בהשתתפות ידוענים "המתמחה".
בשנת 2012 פוקס השתתפה בסרט דרמת האקשן הניגרי "Black November", ובו השתתפו מיקי רורק, וייקליף ז'אן וקים בייסינגר, אייקון. בשנת 2013 דובבה בסרט האנימציה "Scooby-Doo! Stage Fright". בשנה זו שיחקה גם בתפקיד משנה בסרט חג המולד "So This Is Christmas".
ב-2014 שיחקה בסרט הטלוויזיה הפארודי "Sharknado 2: The Second One". בשנה זו שיחקה לצד שחקניות נוספות בסרט האקשן "Mercenaries".
בשנת 2015 החלה לשחק בסדרת הדרמה המוזיקלית "אימפריה" ברשת FOX. במקביל שיחקה גם בסרט הקומדיה-דרמה "Chocolate City" ושיחקה במותחן בפעולה "הטוב, הרע והמת" בדמותה של אימאני קול.
בשנת 2016 גילמה פוקס שוב את ג'סמין דברו בסרט ההמשך של "היום השלישי", היום השלישי: התחדשות". בשנה זו שיחקה בסרט המקורי של רשת Lifetime‏ "The Wrong Roommate" לצד דומיניק סוויין.
בשנת 2017 השיק ערוץ Lifetime את תוכנית המציאות "Vivica's Black Magic" בהנחייתה של פוקס לאיתור קבוצת רקדנים גברים. פוקס עוררה שערורייה כשאמרה שהתוכנית לא מיועדת להשתתפות גברים הומואים והתכונית ירדה לאחר עונה אחת. באותה שנה השתתפה פוקס בסרטים "מחנה השמנים" ו-"עיר השוקולד: הסטריפ של וגאס".
בשנת 2018 השתתפה בסרט הטלוויזיה הרומנטי "שף לחג".
בשנת 2019 כיכבה במספר סרטי טלוויזיה של הבמאי דייוויד דקוטו (אנ').
בשנת 2021 כיכבה במיני-סדרה "Keeping Up With The Joneses" של רשת הטלוויזיה לייפטיים.
בשנת 2024 שיחקה בתפקיד הראשי בסרט הדרמה "The Lost Holliday" בבימויו של ג'סי סמולט.
חיים אישיים

בשנת 1998 נישאה לזמר כריסטופר הרבסט והתגרשה ממנו בשנת 2002.
הערות שוליים

↑  vivica a. fox:the cover qthree can play that game interview, באתר kamwilliams‏, 5 במאי 2008
↑  WHY DO FOOLS FALL IN LOVE, באתר Rotten Tomatos
↑  ג'ף אוטו, An Interview with Vivica A. Fox, באתר ign‏, 6 באוקטובר 2003
↑  FOXLIFE, בארכיון האינטרנט, אוחזר מאתר foxnews‏, 7 ביוני 2007
↑  דייב מקנארי, Vivica A. Fox Joins ‘Independence Day 2’, באתר variety‏, 24 במרץ 2015
↑  NICOLE BITETTE, Vivica Fox apologizes to LGBT community after saying her male stripper TV series was for women only, nydailynews.com
| --- | --- |
בקרת זהויות :  NLI: 987007352850505171  PLWABN: 9810545777205606  BIBSYS: 5038480  BNE: XX1366560  BnF: cb14023306r (data)  GND: 129591637  ISNI: 0000 0000 7840 1526  LCCN: no98034312  MusicBrainz: 821b0ce1-dbc7-4510-be05-90047697ae8a  NKC: xx0079603  SUDOC: 159340225  VIAF: 17421164   WorldCat (עם VIAF): 17421164 
פוקס בשנת 1998
פוקס בשנת 2009
מאיה רוטמן

| --- | --- |

 לידה:  19 ביולי 1985 (בת 39) ישראל פרדסיה, ישראל
 מוקד פעילות:  ישראל 
 תקופת הפעילות:  מ-2006
 סוגה:  רוק, פולק רוק
 שפה מועדפת:  עברית 
 חברת תקליטים:  אן אם סי
 פרופיל ב-IMDb
 
מאיה רוטמן בכוכב נולד
מאיה רוטמן (נולדה ב-19 ביולי 1985) היא זמרת, מוזיקאית ויוצרת ישראלית. רוטמן זכתה במקום השני בתוכנית "כוכב נולד 4".
ביוגרפיה

רוטמן נולדה וגדלה במושב משמרת שבשרון. החלה לשיר בגיל 9 במקהלת "מורן". במהלך לימודיה בבית הספר "דרור" שבמושב בני-דרור, השתתפה בלהקה הייצוגית של צעירי תל מונד (במשך 8 שנים). בגיל 13 החלה לנגן בכל סוגי הגיטרה וכבר בגיל 16 הוציאה סינגל ראשון עם הרכב משלה, בהפקה עצמית. את שירותה הצבאי החלה בלהקת הנח"ל, אך עם פירוקה, חמישה חודשים לאחר שהצטרפה אליה, עברה ללהקת חיל האוויר, בה הכירה מתמודדי "כוכב נולד" לשעבר, ביניהם שי גבסו וסשה גרישקוב. בשנת 2005, עוד במהלך שירותה הצבאי, הקימה הרכב פולק רוק משלה בשם "מאיה רוטמן", שביצע חומר מקורי (באנגלית), אותו כתבה, הלחינה וניגנה בגיטרה.
באפריל 2006, כחודשיים לאחר שחרורה מהצבא, הגיעה רוטמן למבחני הבמה לעונה הרביעית של תוכנית המציאות "כוכב נולד", לאחר שהפקת התוכנית פנתה אליה דרך הנהלת להקת חיל-האוויר. בשלבים השונים של התוכנית ביצעה בין היתר את השירים "אני גיטרה" של בני אמדורסקי,"אהבה אסורה" של זהבה בן, ואת "גשם כבד עומד ליפול" של בוב דילן (בתרגום לעברית של יהונתן גפן), כשהיא מלווה עצמה בגיטרה ובמפוחית. השיר זכה במספר מצעדים בתואר "הביצוע האהוב ביותר בתולדות כוכב נולד". בנוסף, הדואט שלה ושל זהבית פסי לשיר "כמו צמח בר" של חוה אלברשטיין נחשב לאחד הדואטים הטובים בתולדות התוכנית. רוטמן עלתה לגמר, שנערך ב-7 בספטמבר בפארק הירקון, הגיעה למקום השני עם ביצועה ל"מה איתי" של אריק איינשטיין וג'וזי כץ (שהלחינו שלום חנוך ושמוליק קראוס), וזכתה בחוזה הקלטות לאלבום בחברת הליקון. שבוע לפני הגמר, ב-31 באוגוסט, כחלק מהתוכנית, הוציאה את הסינגל "מוזר", אותו כתבה והלחינה כשהייתה בת 16 במסגרת לימודי ספרות, וליוותה את עצמה בגיטרה אקוסטית.
ב-13 במאי 2007 הוציאה רוטמן יחד עם ג'קו אייזנברג את הסינגל "קשה לי לא להתרגש", שנכתב והולחן על ידי אייזנברג, לרגל פתיחת העונה החמישית של התוכנית "כוכב נולד" והפך ללהיט ברחבי הארץ.
ב-20 ביוני הוציאה את הסינגל "התיקון של חיי", שיר הנושא של סרט הקולנוע הישראלי "הסודות", שנכתב והולחן על ידי דניאל סלומון.
ב-7 באוגוסט אותה שנה הוציאה את הסינגל "ליפול", אותו כתבה והלחינה, סנונית ראשונה מאלבום הבכורה, בהפקתו של אסף תלמודי ובהשתתפות אסף אמדורסקי.
ב-29 באוגוסט 2007, הופיעה בגמר התוכנית "כוכב נולד 5" וביצעה בהופעת בכורה את "ליפול" ובהופעה משותפת עם אייזנברג את "קשה לי לא להתרגש".
החל מינואר 2008 מופיעה רוטמן במופע אקוסטי בו היא מלווה את עצמה בגיטרה אקוסטית, ולעיתים לצד נגן כלי הקשה או אורגן, עם חומרים מאלבום הבכורה, שירים מקוריים בעברית ובאנגלית, אותם כתבה והלחינה, וגרסאות כיסוי לשירים של בוב דילן, ג'וני מיטשל ואלאניס מוריסט.
ב-3 במרץ 2009 הוציאה רוטמן סינגל חדש, "ממשיכים אחורה", מאלבום הבכורה בעל אותו שם שיצא בחודש ספטמבר 2009. שירי האלבום אמנם לא הושמעו הרבה ברדיו, אך הביקורות שיבחו אותו מאוד, והשיר "תרמוס עם נענע" ששרה עם יניב הורביץ אף נכלל באוסף "שני קולות: מיטב הדואטים הישראליים" בהוצאת חברת NMC.
בדצמבר 2010 הוציאה את הסינגל "רחוק מכאן". את הקליפ לשיר ביימה מאיה בעצמה באמצעות מצלמת אינטרנט ביתית.
חיים אישיים

רוטמן הייתה בת זוגו של איתי שגב. הם נפרדו לאחר זכייתו של שגב בגמר הישרדות באוגוסט 2012.
כיום רוטמן נשואה לדניאל מועלם, אשר גם הוא מוזיקאי.
דיסקוגרפיה > אלבומים

"ממשיכים אחורה" - 2 בספטמבר 2009 (אן אם סי)
דיסקוגרפיה > סינגלים

"מוזר" (מילים ולחן: מאיה רוטמן) - 31 באוגוסט 2006 (הליקון)
"קשה לי לא להתרגש" עם ג'קו אייזנברג (מילים ולחן: ג'קו אייזנברג) - 13 במאי 2007 (הד ארצי)
"התיקון של חיי" (מילים ולחן: דניאל סלומון) - 20 ביוני 2007 (אן אם סי)
"ליפול" (מילים ולחן: מאיה רוטמן) - 7 באוגוסט 2007 (אן אם סי)
"ממשיכים אחורה" (מילים ולחן: מאיה רוטמן) - 3 במרץ 2009 (אן אם סי)
"על אש קטנה" (מילים ולחן: מאיה רוטמן) - 18 במאי 2009 (אן אם סי)
"חלומות" (מילים ולחן: מאיה רוטמן) - 27 באוגוסט 2009 (אן אם סי)
"תרמוס עם נענע" (מילים ולחן: יניב הורביץ) - 2009 (אן אם סי)
"רחוק מכאן" (מילים ולחן: מאיה רוטמן) - 23 בדצמבר 2010 (אן אם סי)
דיסקוגרפיה > אלבומים בהם השתתפה

"כוכב נולד 4 - הרגעים הגדולים" - 15 בספטמבר 2006 (הליקון) - מעמד אלבום זהב
"הסודות - פסקול הסרט" - 3 ביולי 2007 (אן אם סי)
"כוכב נולד 5 - הרגעים הגדולים" - 6 בספטמבר 2007 (הד ארצי)
"הכל מזכיר אותך - השירים היפים של 2007" - 4 בפברואר 2008 (אן אם סי)
"אוסף העשור: מיטב השירים הישראליים 2000–2009 - סט משולש" - ינואר 2010 (אן אם סי)
הערות שוליים

↑  קרן נתנזון,'"`UNIQ--nowiki-00000000-QINU`"'מותר לג'קו לטעות, באתר ynet, 2 במאי 2007
↑  עדיה אמרי אור,'"`UNIQ--nowiki-00000002-QINU`"'קשה לא להתרגש, באתר nrg‏, 13 במאי 2007
↑  אור ברנע,'"`UNIQ--nowiki-00000004-QINU`"'התיקון של מאיה, באתר ynet, 21 ביוני 2007
↑  טל פרי, קשה לה לא להתרגש, 14 באוגוסט 2007, מומה
↑  "רחוק מכאן", YouTube
↑  יפעת הללי אברהם,'"`UNIQ--nowiki-00000008-QINU`"'‏יוצאת "כוכב נולד" מאיה רוטמן התחתנה, באתר ‏מאקו‏, 5 במאי 2016
| כוכב נולד (2003–2012) |
| --- | --- | --- |
| מנחה | צביקה הדר |  |
| זוכים | נינט טייב • הראל מויאל • יהודה סעדו • ג'קו אייזנברג • בועז מעודה • ישראל בר-און • רוני דלומי • דיאנה גולבי • חגית יאסו • אור טרגן |  |
| מעפילי גמר אחרים | שירי מימון • שי גבסו • הראל סקעת • עדי כהן • מאיה רוטמן • מארינה מקסימיליאן בלומין • לי בירן • מיי פיינגולד • עידן עמדי • דוד לביא • אוהד שרגאי • איטן גרינברג |  |
| מתמודדים בולטים נוספים | כברה קסאי • אלון ליטבק • לירון לב • מיקה שדה • שירלי לילו • ליטל גבאי • מיכל רשף • הדר עוזרי • אסף אברבוך • ניצן קייקוב • אבי מאיר וענונו • עמרי רוטברד • מיכאל עינב • רועי ארז • נעמה שטרית • לבנת בן-חמו • עמיר חדד • מורן אהרוני • קנדוג • ענת אסתר חיטמן • דנה ליקוורניק • דניאל בן-חיים • חן אהרוני • מרים טוקאן • עדי אולמנסקי • אתי ביטון • איה זהבי פייגלין • לירן דנינו • עומר אדם • חובי סטאר • מורן מזוז • אדיר גץ • אבי בן אבו • אדר גולד • רוני גינוסר • נעמה כהן • תמר יהלומי |  |
| ערכים קשורים | טדי יזמות והפקות (חברת הפקה) |  |
| תוכנית אם, תוכניות בת ותוכנית המשך | לא נפסיק לשיר • נולד לרקוד • לא נפסיק לרקוד • בית ספר למוסיקה • הכוכב הבא |  |
| שופטים | צדי צרפתי • ריקי גל • פבלו רוזנברג • מרגלית צנעני • גל אוחובסקי • דנה אינטרנשיונל • מירי מסיקה • צביקה פיק • גידי גוב • יאיר ניצני • משה פרץ |  |
| --- | --- |
בקרת זהויות :  NLI: 987007298449705171  ISNI: 0000 0000 6926 3598  MusicBrainz: 14ea07b2-756c-4317-ab3f-b2b44e3799c9  VIAF: 97378921   WorldCat (עם VIAF): 97378921
ג'ני פנקין

| --- | --- |

 לידה:  14 בדצמבר 1991  (בת 33) מוסקבה, ברית המועצות ברית המועצות
 תאריך עלייה:  1994
 מוקד פעילות:  ישראל 
 תקופת הפעילות:  מ-2016
 מקום לימודים:  רימון בית ספר למוזיקה
 סוגה:  אינדי, היפ-הופ, נאו-סול, מוזיקה אלקטרונית
 שיתופי פעולה בולטים:  טדי נגוסה, J.Lamotta, מיכאל כהן, מיכאל סוויסה, אופירי
 חלק מההרכבים המוזיקליים:  מסוק
 
ג'ני פנקין (ברוסית: Дженни Пенкин, נולדה ב-14 בדצמבר 1991) היא זמרת-יוצרת וראפרית ישראלית.
ביוגרפיה

פנקין נולדה במוסקבה, לאמא פסנתרנית, ועלתה לישראל עם משפחתה בגיל שנתיים וחצי.
בגיל 10 הצטרפה ללהקה העירונית בבת ים, שם גדלה. למדה מוזיקה ברימון וכן החלה לימודי מוזיקה בברקלי, אך פרשה לאחר תקופה קצרה.
השתתפה בעונה הראשונה של תוכנית המציאות "דה ווייס", שם הפסידה בשלב הדו-קרב ליובל דיין.
קריירה

פנקין החלה את הקריירה המוזיקלית שלה כזמרת ליווי של מארינה מקסימיליאן.
בשנת 2016 הוציאה את ה-EP הראשון שלה, "Jennesis", המכיל חמישה שירים באנגלית, בחברת התקליטים "OW Crew". בשנת 2018 הוציאה את ה-EP השני שלה, "Him, On the Other Hand". באותה השנה שיתפה פעולה עם מיכאל סוויסה, בשירו "כמובן", מהאלבום מלא בעצמי.
בשנת 2019 הקימה את הרכב הנאו-סול "מסוק", בו היא שרה בתור סולנית הלהקה.
בשנת 2020 הוציאה את ה-EP השלישי שלה באנגלית, "Careless". בשנת 2021 הוציאה את הסינגלים "מילים גדולות", עם המפיק והדיג'יי רונן סאבו, ו-"מה כבר אמרתי", עם טדי נגוסה.
ב-4 באפריל 2022 יצא אלבומה הראשון בעברית, "זה מה שזה", בו שיתפה פעולה עם הראפרים כהן וטדי נגוסה. באותה השנה הוציאה מספר סינגלים נוספים, ביניהם "תופסת", "תן לי קצת זמן", ו"קריוקי". כמו כן, השתתפה בפרויקט "זיכרון אחר 2022", במסגרתו הוציאה גרסת כיסוי לשיר "ביום מסה", של מתי כספי, והתארחה באלבומה של קרולינה "All Rivers" בשיר "Ready For Juju".
בשנת 2023 שיתפה פעולה עם דניאל רובין בשיר "נמסיס". באותה השנה הוציאה את הסינגלים "קניה במרתף", "במקום לברוח תרקדי" ו-"ילדה של סנטר".
ב-28 במרץ 2024 יצא אלבומה השני בעברית, "הכל או כלום". ב-4 באפריל הוציאה את הקליפ לסינגל "קולולו", מתוך האלבום. במאי של אותה שנה, התארחה באלבומו של המפיק עידו מימון "פסטיבל מסמפלי סימפולים" בשיר "הגלגל יסתובב שוב". ביולי שרה את שיר הנושא מתוך הסרט "כיסופים", הנושא את שמו. ב-16 באוגוסט הוציאה את השיר "Long Nails" יחד עם גל דה פז ושקד מילר. ב-6 באוקטובר התארחה בפרויקט המוזיקלי של גיא מוזס, "פתקים", בשיר "משבר זהות". ב-1 בנובמבר התארחה באלבום של עידו מימון "פסטיבל מסמפלי סימפולים 2" בשיר "סקנדל". השיר מכיל דגימה מתוך השיר "למי שאינו מאמין" של הזמרת יהודית רביץ.
חיים אישיים

מתגוררת בתל אביב עם בן זוגה, המוזיקאי נועם "נומוק" חבקין, קלידן להקת "מסוק", אשר הקימו יחד. מלמדת פיתוח קול.
דיסקוגרפיה > מיני-אלבומים

2016: "Jennesis"
2018: "Him, On the Other Hand"
2020: "Careless"
דיסקוגרפיה > סינגלים

2019: "מה שבא לי" (עם שירוטו)
2021: "מילים גדולות" (עם רונן סאבו)
2021: "מה כבר אמרתי" (עם טדי נגוסה)
2022: "עייפים" (עם סגול 59)
2022: "עוד פעם"
2022: "סבלנות"
2022: "ביום מסה"
2022: "תופסת" (עם סלון קורטינה ו-Joseph Bach)
2022: "תן לי קצת זמן" (עם רונן סאבו)
2022: "קריוקי" (עם ג'יי למוטה)
2022: "Give it a Go" (עם Curtis Cole)
2022: "יותר לאט" (עם Sighdafekt ו-Tonyy)
2023: "נמסיס" (עם דניאל רובין)
2023: "קניה במרתף"
2023: "במקום לברוח תרקדי"
2023: "ילדה של סנטר" (עם אופירי)
2024: "Sleep my joy, Sleep"
2024: "קולולו"
2024: "הגלגל יסתובב שוב" (עם עידו מימון)
2024: "Long Nails" (עם גל דה פז ושקד מילר)
2024: "Come Back Home" (עם רואי ראמי)
2024: "Got It" (עם רוי אביטל)
2024: תחזור (עם "פעם")
2025: קלקר
הערות שוליים

↑  Jenny Penkin / ג׳ני פנקין - 28. לא פאקינג ייאמן | פייסבוק, באתר www.facebook.com
1 2 3  מיקי נירון,'"`UNIQ--nowiki-00000000-QINU`"'‏שימו אוזן על ג'ני, באתר ‏מאקו‏, 17 בדצמבר 2021
↑  ישראל The Voice - יובל דיין VS ג'ני פנקין - The end of the world, נבדק ב-2024-03-30
↑  Spotify, open.spotify.com
↑  Spotify, open.spotify.com
↑  ג׳ני פנקין - קולולו, נבדק ב-2024-04-04
↑  Ido Maimon (2024-05-18), עידו מימון מארח את ג׳ני פנקין - הגלגל יסתובב שוב, נבדק ב-2024-07-27
↑  Instagram, www.instagram.com
| --- | --- |
בקרת זהויות :  MusicBrainz: b58ca432-eecc-470f-8380-0fccfdea4d81  VIAF: 460157523466427032253   WorldCat (עם VIAF): 460157523466427032253
חור שחור

ערך זה עוסק בהיסטוריה, תצפיות ותיאור כללי של חור שחור. אם התכוונתם לניתוח מתמטי במסגרת תורת היחסות הכללית, ראו .
חור שחור על-מסיבי שמסתו שקולה לכ־6–7.4 מיליארד מסות השמש (מכונה פאווהי (אנ'), מהוואית), במרכז הגלקסיה האליפטית הענקית M87 מצביר הבתולה שבקבוצת בתולה.
החור השחור, המקיים סינגולריות כבידתית, יוצר "צל" (העיגול השחור) התחום באופק אירועים וגודלו נקבע על־פי רדיוס שוורצשילד, בו מתקיימת כבידה כה חזקה עד שאפילו אור אינו יכול לברוח. במקרה זה, גודל הצל הוא פי 2.6 (בקרוב) מגודל מסת החור עצמה.
סביב העיגול דיסקת ספיחה, שצורתה (כעין סהר) היא תוצאה של סיבוב החור השחור ושל כיוון התצפית. קוטרה הממוצע הוא כ־350 יחידות אסטרונומיות (כ־50 מיליארד ק"מ, כ־48.5 שעות אור) – יותר מפי עשרה ממסלול נפטון סביב השמש.
זוהי "תמונת" החור השחור הראשונה בתולדות האנושות: צולמה באמצעות גלי מיקרו בתדר של כ־2 טרה־הרץ (1.3 מ"מ) על ידי רשת הרדיו-טלסקופים "אופק האירועים" EHT (אנ')) ב־2017, עובדה ופורסמה ב־10 באפריל 2019.
החור השחור העל-מסיבי קשת A* שבמרכז שביל החלב
הדמיית עידוש כבידתי. הגלקסיה שברקע נראית כמתעוותת בשל עידוש כבידתי שגורם החור השחור (במרכז) לפוטונים הנפלטים ממנה, תופעה הנובעת מתורת היחסות הכללית
חור שחור (באנגלית: Black Hole) הוא גרם שמיים הנוצר מכוכב גדול מאוד עם כבידה חזקה מאוד, שקרס לתוך עצמו. חור שחור הוא גרם שמיים בעל שדה כבידה כה חזק, ששום עצם או קרינה הקרובים אליו יתר על המידה אינם יכולים להימלט ממנו, והם נבלעים לתוכו. כל מסלול תנועה אפשרי בתוך תחומי החור השחור מוליך לנקודה אחת ויחידה - המרכז (סינגולריות). קרוב לחור השחור (כלומר מעבר לאופק האירועים) בכל כיוון שנתקדם, נגיע לבסוף אל המרכז. מהירות המילוט ממנו גבוהה יותר מאשר מהירות האור. לו ניתן היה לראות את הסינגולריות, היא הייתה נראית בכל כיוון שהוא.
כל מסה הנדחסת לכדור בעל רדיוס קטן או שווה לרדיוס שוורצשילד, מהווה למעשה חור שחור. חור שחור יכול להיווצר כתוצאה מקריסה כבידתית בשלבים אחרונים של התפתחות כוכב כבד מאוד.
אף על פי שהחור השחור עצמו אינו קורן (ומכאן שמו), תהליך קוונטי המכונה קרינת הוקינג גורם לפליטת קרינה וחלקיקים מסיביים מהגבול החיצוני של החור השחור, הקרוי אופק אירועים. מסתו של החור השחור גדלה כאשר גוף חוצה את אופק האירועים מבחוץ פנימה, ומאידך, מסתו קטנה בעקבות קרינת הוקינג.
ב־10 באפריל 2019 צולמה תמונה (מעובדת) של חור שחור בגלקסיה האליפטית M87 באמצעות הטלסקופ EHT (אנ').
ב־12 במאי 2022, צולמה התמונה הראשונה של קשת A*, חור שחור על-מסיבי בלב גלקסיית שביל החלב.